Pozdravljeni.

Ker smo ravno praznovali veliko noč in smo še polni vtisov, naj vam povem še nekaj o kruhu v slovenskem ljudskem izročilu:

Gradivo: Dušica Kunaver,  Dober dan kruh   in  Čar kruha v  ljudskem izročilu

***ČAR KRUHA v slovenskem ljudskem izročilu***

Na naših tleh pomeni  povest o kruhu stoletja stare sanje našega človeka, ki je kot tlačan  obdeloval graščakova polja in svoje skromne njive. Kruh mu je pomenil praznik, zdravilo,  merilo blaginje, predmet spoštovanja, kruh mu je bil svetinja in cilj življenja, saj je*moral priti do kruha*in tudi *spraviti svojega  otroka do kruha* ter vedeti, *kdo mu bo kruh rezal*. Kruh je naš človek vedno  povezoval z neko globljo vsebino. Ob vsakem prelomnem času leta – ob oranju, setvi in žetvi, je naš človek z raznimi čarodejnimi dejanji poskušal od polj odganjati zle duhove in priklicati dobre sile, ki naj mu prinesejo dobro letino. Pri tem  so mu  pomagali  dobri stari  kurent, zeleni Jurij  in stari Kresnik.

Naš človek je se je dolga stoletja verjel v čarodejno moč kruha. Kruh je ob otrokovem rojstvu pričakal vile rojenice v upanju, da bodo otroku sodile čim bolj  srečno usodo. Fant je dekletu svojo ljubezen povedal  s kruhovim lectovim srčkom. Hlebec kruha je bilo zadnje darilo, ki ga je nevesta  dobila od svojega starega  doma in  bilo je prvo darilo, ki jo je čakalo na novem domu. Za rajnega očeta so molili  mali hlebčki – vahtiči, ki jih je gospodinja razdelila revnim otrokom ob prazniku vseh svetih.

s spletne strani: <https://pomagajmi.si/izdelek/seminarji-predavanja-slovensko-ljudsko-izrocilo-dusica-kunaver/>

NALOGA: Napiši vsaj eno ljudsko pesem, ki govori o kruhu. Lahko je pesem, izštevanka…